CELEX: 62013TA0348
Language: sl
Date: 2014-09-24 00:00:00
Title: Zadeva T-348/13: Sodba Splošnega sodišča z dne 24. septembra 2014 – Kadhaf Al Dam proti Svetu (Skupna zunanja in varnostna politika — Omejevalni ukrepi zaradi razmer v Libiji — Zamrznitev sredstev in gospodarskih virov — Obveznost obrazložitve — Očitna napaka pri presoji — Sprememba časovnih učinkov razglasitve ničnosti — Nepogodbena odgovornost)

3.11.2014   
            
            
               SL
            
            
               Uradni list Evropske unije
            
            
               C 388/16
            
         Sodba Splošnega sodišča z dne 24. septembra 2014 – Kadhaf Al Dam proti Svetu
   (Zadeva T-348/13) (1)
   
   ((Skupna zunanja in varnostna politika - Omejevalni ukrepi zaradi razmer v Libiji - Zamrznitev sredstev in gospodarskih virov - Obveznost obrazložitve - Očitna napaka pri presoji - Sprememba časovnih učinkov razglasitve ničnosti - Nepogodbena odgovornost))
   2014/C 388/20
   Jezik postopka: francoščina
   
      Stranki
   
   
      Tožeča stranka: Ahmed Mohammed Kadhaf Al Dam (Kairo, Egipt) (zastopnik: H. de Charette, odvetnik)
   
      Tožena stranka: Svet Evropske unije (zastopnika: A. Vitro in V. Piessevaux, zastopnika)
   
      Predmet
   
   Na eni strani predlog za razglasitev ničnosti Sklepa Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji (UL L 58, str. 53), Uredbe Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji (UL L 58, str. 1), Sklepa Sveta 2013/182/SZVP z dne 22. aprila 2013 o spremembi Sklepa 2011/137/SZVP o omejevalnih ukrepih zaradi razmer v Libiji (UL L 111, str. 50), Izvedbene uredbe Sveta (EU) št. 689/2014 z dne 23. junija 2014 o izvajanju člena 16(2) Uredbe (EU) št. 204/2011 o omejevalnih ukrepih glede na razmere v Libiji (UL L 183, str. 1) in Sklepa Sveta 2014/380/SZVP z dne 23. junija 2014 o spremembi Sklepa 2011/137/SZVP o omejevalnih ukrepih zaradi razmer v Libiji (UL L 183, str. 52) v delu, v katerem ti akti zadevajo tožečo stranko, in na drugi stranki zahtevek za povrnitev škode, nastale s temi akti.
   
      Izrek
   
   
               1.
            
            
               Sklep Sveta 2013/182/SZVP z dne 22. aprila 2013 in Sklep Sveta 2014/380/SZVP z dne 23. junija 2014 o spremembi Sklepa 2011/137/SZVP o omejevalnih ukrepih zaradi razmer v Libiji se razglasita za nična v delu, v katerem ohranjata ime Ahmeda Mohammeda Kadhaf Al Dama na seznamih iz Prilog II in IV Sklepa Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji.
            
         
               2.
            
            
               Izvedbena uredba Sveta (EU) št. 689/2014 z dne 23. junija 2014 o izvajanju člena 16(2) Uredbe (EU) št. 204/2011 se razglasi za nično v delu, v katerem ohranja ime A. M. Kadhaf Al Dama na seznamu iz Priloge III Uredbe Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji.
            
         
               3.
            
            
               Učinki Sklepa 2013/182, Sklepa 2014/380 in Izvedbene uredbe št. 689/2014 se ohranijo v zvezi z A. M. Kadhaf Al Damom do izteka roka za vložitev pritožbe zoper to sodbo ali, če je pritožba v tem roku vložena, do odločitve Sodišča v zvezi s tem.
            
         
               4.
            
            
               V preostalem se tožba zavrne.
            
         
               5.
            
            
               A. M. Kadhaf Al Dam nosi svoje stroške in stroške, ki jih je priglasil Svet Evropske unije, ter stroške, ki jih je sam imel glede odškodninskega zahtevka.
            
         
               6.
            
            
               Svet nosi stroške, ki jih je priglasil A. M. Kadhaf Al Dam, in svoje stroške v zvezi s predlogom za razglasitev ničnosti.
            
         
      (1)  UL C 298, 12.10.2013.